Apstiprinu: \_\_\_\_\_\_\_\_\_\_\_\_

Alda Eglīte

Madonas BJC direktore

30.09.2024



Madonas novada pašvaldība

**MADONAS BĒRNU UN JAUNIEŠU CENTRS**

Reģistrācijas 40900005236, Skolas iela 8a, Madona, Madonas novads, LV-4801

e-pasts *madonasbjc@madona.edu.lv*

**konkursa - izstādes**

**“Latvija – sarkans, balts, sarkans”**

**NOLIKUMS**

1. **MĒRĶIS**

Rosināt Madonas novada izglītības iestāžu audzēkņu radošo domāšanu, iztēli, oriģinalitāti, mākslinieciskā veidā paužot savu piederību Latvijas valstij un cieņu tās svētkiem.

1. **UZDEVUMI**
	1. Izveidot Madonas novada bērnu un jauniešu darbu izstādi “Latvija – sarkans, balts, sarkans” Madonas novada Kultūras centrā
	2. Nodrošināt konkursa darbu izvērtēšanu un labāko darbu autoru apbalvošanu.
	3. Sekmēt izglītības iestāžu vizuālās un vizuāli plastiskās mākslas programmu popularizēšanu.
2. **rīkotājs**

Madonas Bērnu un jauniešu centrs, sadarbībā ar Madonas novada Kultūras centru

1. **DALĪBNIEKI**

Madonas novada bērni un jaunieši

1. **DARBU VEIDOŠANAS NOSACĪJUMI**
	1. Konkursam - izstādei var tikt iesniegti izglītojamo vizuālās un vizuāli plastiskās mākslas darbi
	2. Iesniedzami **individuālie** un **kolektīvie** (klase, interešu pulciņš) darbi, kas veidoti pašu izvēlētā tehnikā un materiālā.
	3. Darbos akcents liekams uz Latvijas valsts karogu - tā tiešu un stilizētu pielietojumu kā svētkos, tā ikdienā.
	4. Vizuālās mākslas darbu izmērs ne mazāks par A3 formātu ar nodrošinātu eksponēšanas iespēju (kartona pamatne, caurumi auklas ievēršanai u.c.)
	5. Vizuāli plastiskās mākslas darbi ne lielāki par 100x100x100 cm, nodrošinot eksponēšanas iespējas (stingra pamatne, āķis karināšanai u.c.)
	6. Darbiem jābūt piemērotiem izstādīšanai telpās.
2. **DARBU IESNIEGŠANAS KĀRTĪBA**
	1. Iesniedzami tikai tādi darbi, kas atbilst nolikuma prasībām.
	2. No viena autora vai grupas var tikt iesniegti ne vairāk kā 3 darbi.
	3. Darbus, jānogādā Madonas Bērnu un jauniešu centrā, Madonā, Skolas ielā 8a.
	4. Darbu iesniegšanas termiņš - **2024. gada 30. oktobris.**
	5. Individuālajam darbam jāpievieno informācija par autoru – **vārds, uzvārds, skola, klase**
	6. Kolektīvajam darbam jāpievieno informācija par autoru grupu – **klase, pulciņš vai cits kolektīvs**
	7. Informācija par autoriem pievienojama uz atsevišķas lapas.
3. **CITI NOSACĪJUMI**
	1. Darbi izstādē skatāmi no 2024. gada 1. novembra līdz 30. novembrim Madonas novada Kultūras centrā
	2. Darbi atpakaļ saņemami līdz 5. decembrim.
	3. Neizņemtie darbi tiks utilizēti.
4. **DARBU VĒRTĒŠANA UN APBALVOŠANA**
	1. Darbus vērtēs, īpaši šim konkursam izveidota žūrija
	2. Darbi tiks vērtēti, ņemot vērā atbilstību nolikumam un māksliniecisko izpildījumu.
	3. Apbalvoti tiks trīs labāko darbu autori.
	4. Uzvarētāji tiks paziņoti Madonas BJC mājas lapā un sociālās vietnes *facebook* profilā.
5. **DATU AIZSARDZĪBA**
	1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
	2. Dalībnieka pedagogs ir informēts par pilngadīga dalībnieka vai nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.
	3. Madonas Bērnu un jauniešu centrs savā darbībā ievēro [Vispārīgās datu aizsardzības regulas](https://eur-lex.europa.eu/legal-content/LV/TXT/HTML/?uri=CELEX:32016R0679&from=LV), [Fizisko personu datu apstrādes likuma](https://likumi.lv/ta/id/300099-fizisko-personu-datu-apstrades-likums) un citos normatīvajos aktos noteiktās prasības attiecībā uz personas datu apstrādes likumīgumu un aizsardzību.
	4. Datu privātuma politikas mērķis ir sniegt informāciju par galvenajiem mūsu veiktajiem personas datu apstrādes nolūkiem, to tiesisko pamatojumu un citu informāciju saskaņā ar Eiropas Parlamenta un Padomes regulai Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13.panta nosacījumiem.
	5. Pārzinis un pārziņa kontaktinformācija: Madonas novada pašvaldība, reģistrācijas Nr. 90000054572, adrese Saieta laukums 1, Madona, Madonas novads, LV-4801, tālr.: +371 64860090, e-pasts: pasts@madona.lv;
	6. Pārziņa fizisko personu datu aizsardzības speciālistu kontaktinformācija: Mārtiņš Bogdans, e-pasts: datuaizsardziba@madona.lv;  tālrunis +371 25277799.
6. **KONTAKTINFORMĀCIJA**

e-pasts *madonasbjc@madona.edu.lv*

Madonas BJC metodiķe Indra Veipa T. 29809774